Matt Damon

**Matthew Paige "Matt" Damon**, nado en Cambridge (Massachusetts) o 8 de outubro de 1970, é un actor, guionista e produtor de cine estadounidense. Foi gañador do Oscar ó mellor guión orixinal por *Good Will Hunting* e nomeado ó Oscar ó mellor actor polo mesmo filme.

## Comezos 
Matt Damon é fillo de Kent Telfer Damon, un axente inmobiliario e corredor de accións, e Nancy Carlsson-Paige, mestra de educación infantil e na Universidade de Lesley.

Estudou na *Cambridge Rindge and Latin School* na súa cidade natal, onde fixo amizade cun veciño e tamén alumno desta escola, Ben Affleck, que comparten o mesmo soño de se converter en actor de cine. Finalmente, xuntos protagonizaron e escribiron o guión para o filme *Good Will Hunting*. Formouse en 1988 e comezou a estudar na Universidade Harvard, pero non rematou os estudos porque comezou cos seus primeiros traballos como actor.

## Traxectoria 
A súa carreira iniciouse tralo éxito do filme *Good Will Hunting* (1997), cun guión que escribiu co seu amigo Ben Affleck. Ámbolos dous gañaron o Óscar ó mellor guión orixinal e o Globo de Ouro ó mellor guión polo seu traballo. Por outra banda, Damon obtivo múltiples nomeamentos ó mellor actor, incluíndo o Premio da Academia.

[miniatura|esquerda|[Brad Pitt, George Clooney, Damon, Andy García, Julia Roberts (o elenco de ''Ocean's Eleven*), co director Steven Soderbergh en decembro de 2001.]]
Dende entón, protagonizou filmes de grande éxito comercial, como *Saving Private Ryan* (1998), *The Bourne Identity* (2002), *The Bourne Supremacy* (2004), *The Bourne Ultimatum* (2007), *Syriana* (2005), *The Good Shepherd* (2006), e *Infiltrados* (2006).

Tamén acadou un nomeamento ós Globos de Ouro por interpretar o personaxe principal en *The Talented Mr. Ripley* (1999) e foi nomeado a un Premio da Academia por mellor actor secundario en *Invictus* (2009). É considerado como un dos corenta mellores actores de cine de tódolos tempos.

O 25 de xullo de 2007, Damon recibiu unha estrela no Paseo da Fama de Hollywood e foi nomeado como o home máis sexy vivo pola revista *People*. Damon está moi involucrado no traballo humanitario, incluíndo proxectos como ONE Campaign, H2O Africa Foundation, e Water.org.

## Vida persoal 
[miniatura|dereita|Damon coa súa muller Luciana Bozán Barroso no Festival Internacional de Cine de [Venecia no 2009.]]
Damon estivo saíndo con Minnie Driver, a súa compañeira en *Good Will Hunting*. Despois diso, tivo unha relación de dous anos coa actriz Winona Ryder. Dende o ano 2001 ó 2003, saíu con Odessa Whitmire, a ex-asistente persoal de Billy Bob Thornton e Ben Affleck.

Damon está casado coa arxentina Luciana Bozán Barroso, a quen coñeceu en Miami mentres participaba no filme *Stuck on You*. A parella ten tres fillas; Isabella, Gia Zavala Damon e Stella Zavala Damon. Luciana Barroso tiña outra filla chamada Alexia do seu primeiro casamento, que tamén foi adoptada por el. Dende o ano 2010, a familia vive en Manhattan.

Damon é seareiro declarado dos Boston Red Sox. Despois de que o equipo gañase a World Series do 2007 relatou o lanzamento do DVD conmemorativo do evento.

## Filmografía 
[miniatura|dereita|200px|Matt Damon promovendo o *[The Bourne Ultimatum'' (2007)]]
[miniatura|dereita|200px|Damon nunha gala en [San Francisco, en outubro de 2008.]]

## Premios 
[miniatura|dereita|250px|Matt Damon na 66 edición da Mostra de Venecia no [2009.]]
[miniatura|dereita|250px|A estrela de Matt Damon no [Paseo da Fama de Hollywood.]]
;Premios Oscar

;Premios Globo de Ouro

**Premios BAFTA**

;Premios do Sindicato de Actores

## Notas 
## Véxase tamén 
### Ligazóns externas 
* Yahoo! Movies 
* People.com 
* Moviefone 
* Blog de novas e fotos de Matt Damon